Paus Paulus VI

Paus Paulus VI (bhâsa Latin: Paulus PP. VI, bhâsa Italia: Paolo VI; nyama lahèrra panèka Giovanni Battista Enrico Antonio Maria Montini) (26 Sèptèmber 1897 – 6 Agustus 1978) panèka kapala Gerèja Katolik bân kapala naghârâ Kottha Vatikan sejjhâk 21 Juni 1963 kantos sèdhâna tangghâl 6 Agustus 1978. Aghentè'è Yohanes XXIII, salèrana nerrossaghi Konsili Vatikan Kaḍuwâ', sè ètotop sareng salèrana è taon 1965 bân majhâlân pan-bârâmpan rèformasina. Salèrana abina hubungan èkumenis sè lebbi bhâghus sareng Gerèja-gerèja Ortodoks Tèmor bân Protèstan, sè ngasèllaghi bânnya' partemmowan bân kasaroju'ân asajârâ. È bulân Januwari 1964, salèrana èntar ka Yordania, partama kalèna sèttong Paus sè teppa'na mimpin pas adhina Italia dâlem bâkto lebbi ḍâri sèttong abad."The Pilgrimage of Pope Paul the Sixth". Life. 17 Januari 1964. kaca  18–29. Èarsipaghi ḍâri vèrsi aslina tangghâl 29 April 2024. Èaksès tangghâl 21-01-2026

Montini andi' tugas è Sèkretariat Naghârâ Tahta Soccè dâri taon 1922 kantos 1954, bân asareng kalabân Domenico Tardini èyangghep mènangka panasihat palèng semma' bân palèng apangaro dâri Paus Pius XII. È taon 1954, Pius ngangka' Montini mènangka Uskup Aghung Milan, kauskupan palèng rajâ è Italia. Montini pas dhâddhi Sèkretaris Konfèrènsi Uskup Italia. Paus Yohanes XXIII ngangka' Montini dhâddhi angghuta Dèwan Kardinal è taon 1958, bân saellana sèdhâna, Montini, kalabân sakoni' otabâ ta' kalabân alabân, èpèlè mènangka sè aghentè, tor ngala' nyama Paulus VI.Hebblethwaite, Peter (1993). Paul VI: The First Modern Pope. Paulist Press. ISBN 978-0-8091-0461-1, kaca 322–23.

Salèrana maghellâr polè Konsili Vatikan Kaḍuwâ', sè sempet ètunda bâkto periode interregnum. Saellana konsili kasebbhut marè, Paulus VI majhâlân panafsirân bân ngalakonè  mandat-dhâ, kalabân cermat mapaḍâ èkspèktasi sè salèng abhâlik dâri pan-bârâmpan kalompo' Katolik. Rèformasi sè èhasèllaghi panèka sala sèttong sè palèng luwas bân palèng ḍâlem è sajârâ Gerèja.

Paulus VI acaca è konvensi Marian bân partemmowan Mariologi, ngèntarè kennengngan-kennengngan Soccè Maria bân makalowar tello' Ensiklik Maria. Noro'è Ambrosius ḍâri Milan, salèrana ngangka' Maria mènangka Èbhuna Gerèja bâkto Konsili Vatikan Kaḍuwâ'.Commissio Theologica Internationalis, Catholic Church (21 Agustus 2009). Sharkey, Michael; Weinandy, Thomas (ed.). International Theological Commission, Vol II: 1986–2007. Ignatius Press. kaca  208. ISBN 978-1586172268. Salèrana aghâmbhâraghi abâ'na mènangka seorang hamba sè renḍâ atè ka kaseddhiyân ummat manossa bân nuntut aobâ sacara signifikan ḍâri orèng-orèng soghi è Amèrika Utara bân Èropa ghâbây kapentingan masyarakat mèskèn è Dhunnya Katello'.'It's not Easy Being a Christian', says Pope, Rome, Italy: Vatican Radio, 11 Agustus 2009, Èarsipaghi ḍâri vèrsi aslina tangghâl 7 Maret 2012,Èaksès tangghâl 21-01-2026 Sè nangtang ka pangontrolan kalahèran èterbitaghi ḍâlem ènsiklik taon 1968 Humanae vitae.

 Sombher-sombher